
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός αποζημίωσης των πληγέντων από τις 
πλημμύρες της 31 ης Ιανουάριου 2015 και 1ης Φε¬ 
βρουάριου 2015 σε περιοχές της Περιφερειακής 
Ενότητας Πρέβεζας της Περιφέρειας Ηπείρου. 

2 Χορήγηση έκτακτης οικονομικής ενισχύσεως σε 
ορισμένες κατηγορίες ανέργων ναυτικών λόγω 
Εορτών Πάσχα 2017. 


ΑΠΟΦΑΣΕΙΣ 

Αριθμ. Γ.Δ.Ο.Π. 000047 0 ΕΞ 2017 7Χ.Π. 518 (1) 

Καθορισμός αποζημίωσης των πληγέντων από 
τις πλημμύρες της 31ης Ιανουάριου 2015 και 1ης 
Φεβρουάριου 2015 σε περιοχές της Περιφερεια¬ 
κής Ενότητας Πρέβεζας της Περιφέρειας Ηπείρου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1 .Τις διατάξειςτου άρθρου 36 και ιδίωςτηςπαρ. 2 του 
ν.2459/1997 (Α’ 17) «Κατάργηση φορολογικών απαλλα¬ 
γών και άλλες διατάξεις». 

2. Τις διατάξεις των άρθρων 20, 23, 77, 78 και 79 του 
ν.4270/2014 (Α’ 143) «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ΕΕ)- 
δημόσιο λογιστικό και άλλες διατάξεις», όπως τροποποι¬ 
ήθηκε με το ν.4337/2015 (Α' 129) και ισχύει. 

3. Τις διατάξεις των άρθρων 41 παρ. 1 και 5,47 παρ.3, 
και 90 του άρθρου πρώτου του π.δ. 63/2005 (Α' 98) «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα». 

4. α) Τις διατάξειςτων άρθρων 2,3 και 5 του π.δ. 70/2015 
(Α' 114) «Ανασύσταση και μετονομασία Υπουργείων, με¬ 
ταφορά της Γενικής Γραμματείας Βιομηχανίας». 

β) Τ ις διατάξεις των άρθρων 2 και 4 του π.δ. 123/2016 
(Α' 208) «Ανασύσταση και μετονομασία του Υπουργείου 
Διοικητικής Μεταρρύθμισης και Ηλεκτρονικής Διακυ¬ 
βέρνησης, ανασύσταση του Υπουργείου Τουρισμού, 


σύσταση Υπουργείου Μεταναστευτικής Πολιτικής και 
Υπουργείου Ψηφιακής Πολιτικής, Τηλεπικοινωνιών και 
Ενημέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης 
καιΤουρισμού και Υποδομών, Μεταφορών και Δικτύων». 

γ) Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

δ) Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

ε) Τις διατάξεις του άρθρου 8 του π.δ. 113/2010 (Α' 194) 
«Ανάληψη υποχρεώσεων από τους Διατάκτες». 

5. Την υπ' αριθ. Υ197/16-11-2016 (Β' 3722) απόφαση 
«Ανάθεση αρμοδιοτήτων στον Αναπληρωτή Υπουργό Οι¬ 
κονομίας και Ανάπτυξης, Αλέξανδρο Χαρίτση», όπως ισχύει. 

6. Το π.δ. 111/2014 (Α' 178) Οργανισμός Υπουργείου 
Οικονομικών. 

7. Τις διατάξειςτου π.δ. 109/2014 (Α' 176) «Οργανισμός 
του Υπουργείου Υποδομών, Μεταφορών και Δικτύων». 

8. Τις διατάξεις του άρθρου 17, παρ. 2, του ν. 4038/2012 
(Β' 14) «Επείγουσες ρυθμίσεις που αφορούν την εφαρ¬ 
μογή του μεσοπρόθεσμου πλαισίου δημοσιονομικής 
στρατηγικής 2012-2015». 

9. Την υπ' αριθ. 20725/Β.979/10-5-2011 (Β’ 1207) από¬ 
φαση του Υπουργού Οικονομικών «Καθορισμός διαδι¬ 
κασιών για την εφαρμογή των διατάξεων του άρθρου 
36 του ν.2459/1997 (Α' 17)». 

ΙΟ.Την υπ’ αριθ. 854/4-12-2014 απόφαση του Υφυ¬ 
πουργού Ανάπτυξης και Ανταγωνιστικότητας «Ορισμός 
αρμοδιοτήτων της Γενικής Γραμματείας Βιομηχανίας για 
την υλοποίηση της Τεχνικής Υποστήριξης Εφαρμογής 
και του άρθρου 36 του ν. 2459/1997». 

11. α) Την παράγραφο 2β του αρ. 107 της Συνθήκης 
για τη λειτουργία της Ευρωπαϊκής Ένωσης (επίσημη 
εφημερίδα της Ευρωπαϊκής Ένωσης Έ326/26-10-2012) 
σύμφωνα με την οποία «Συμβιβάζονται με την εσωτερι¬ 
κή αγορά οι ενισχύσεις για την επανόρθωση ζημιών που 
προκαλούνται από θεομηνίες ή άλλα έκτακτα γεγονότα». 

β) Τον Κανονισμό της ΕΕ αριθ. 651/2014 της Επιτρο¬ 
πής της 17ης Ιουνίου 2014 για την κήρυξη ορισμένων 
κατηγοριών ενισχύσεων ως συμβατών με την εσωτερι¬ 
κή αγορά, κατ’ εφαρμογή των άρθρων 107 και 108 της 
Συνθήκης, τον Κανονισμό αριθ. 702/2014 της Επιτρο¬ 
πής της 25ης Ιουνίου 2014 για την κήρυξη ορισμένων 

κατηγοριών ενισχύσεων στους τομείς της γεωργίας και 
δασοκομίας και σε αγροτικές περιοχές συμβιβάσιμων με 
την εσωτερική αγορά κατ' εφαρμογή των άρθρων 107 
και 108 της Συνθήκης και τον Κανονισμό αριθ. 1388/2014 
της Επιτροπήςτης 16ης Δεκεμβρίου 2014γιατην κήρυξη 
ορισμένων κατηγοριών ενισχύσεων, σε επιχειρήσεις που 
δραστηριοποιούνται στην παραγωγή, τη μεταποίηση και 
την εμπορία προϊόντων αλιείας και υδατοκαλλιέργειας, 
συμβατών με την εσωτερική αγορά κατ' εφαρμογή των 
άρθρων 107 και 108 της Συνθήκης για τη λειτουργία της 
Ευρωπαϊκής Ένωσης. 

12. Την αριθ. οικ. 3648/387/30-3-2012 (Β' 985) απόφα¬ 
ση του Αναπληρωτή Υπουργού Ανάπτυξης, Ανταγωνιστι¬ 
κότητας και Ναυτιλίας «Εκχώρηση αρμοδιοτήτων για το 
έργο «Επιχορήγηση επιχειρήσεων που έχουν πληγεί από 
πλημμύρες και λοιπές θεομηνίες εκτός σεισμών» άρθρο 
36 του ν. 2459/1997 (Α' 17)». 

13. Την υπ' αριθ. ΔΑΕΦΚ/925/Α325/21 -5-2015 (Β' 1144) 
κοινή υπουργική απόφαση των Υπουργών Εσωτερικών 
και Διοικητικής Ανασυγκρότησης-Οικονομίας, Υπο¬ 
δομών, Ναυτιλίας και Τουρισμού-Οικονομικών, με την 
οποία οριοθετούνται περιοχές της Περιφερειακής Ενότη¬ 
τας Πρέβεζαςτης Περιφέρειας Ηπείρου,που επλήγησαν 
από τις πλημμύρες της 31ης Ιανουάριου 2015 και 1ης 
Φεβρουάριου 2015. 

14. Την υπ' αριθ. 938/ΑΖ11/15-4-1998 εγκύκλιο του 
Υπουργείου Περιβάλλοντος, Χωροταξίας και Δημ. Έρ¬ 
γων «Αποκατάσταση ζημιών κτιρίων που επλήγησαν από 
πλημμύρες, πυρκαγιές και κατολισθήσεις». 

15. Το με αριθ. πρωτ. 303/227/22-7-2016 έγγραφο της 
Περιφέρειας Ηπείρου. 

16. Την ανάγκη υποστήριξης των επιχειρήσεων που 
είναι εγκατεστημένες και λειτουργούν σε περιοχές της 
Περιφερειακής Ενότητας Πρέβεζας της Περιφέρειας 
Ηπείρου και υπέστησαν ζημιές από τις πλημμύρες της 
31 ης Ιανουάριου 2015 και 1 ης Φεβρουάριου 2015. 

17. Το γεγονός ότι από τις διατάξεις της παρούσας προ- 
καλείται δαπάνη που θα βαρύνει τον προϋπολογισμό 
Δημοσίων Επενδύσεων του Υπουργείου Οικονομίας & 
Ανάπτυξης, αποφασίζουμε: 

Άρθρο 1 

1. Παρέχεται επιχορήγηση για την αντιμετώπιση των 
ζημιών που προκλήθηκαν από τις πλημμύρες της 31 ης 
Ιανουάριου 2015 και 1 ης Φεβρουάριου 2015 σε περιοχές 
της Περιφερειακής Ενότητας Πρέβεζας της Περιφέρειας 
Ηπείρου, οι οποίες έχουν οριοθετηθεί με την υπ' αριθ. 
ΔΑΕΦΚ/925/Α325/21 -5-2015 (Β' 1144) κοινή υπουργική 
απόφαση των Υπουργών Εσωτερικών και Διοικητικής 
Ανασυγκρότησης-Οικονομίας, Υποδομών, Ναυτιλίας και 
Τουρισμού-Οικονομικών, σε βιομηχανικές και βιοτεχνι¬ 
κές μονάδες, εμπορικά καταστήματα, αγροτικές εκμε¬ 
ταλλεύσεις, άλλες επιχειρήσεις και μη κερδοσκοπικού 
χαρακτήρα φορείς, όπως αυτές ορίζονται στο άρθρο 36 
του ν. 2459/1997 (Α' 17). 

2. Η επιχορήγηση παρέχεται για την αντιμετώπιση 
ζημιών των επιχειρήσεων οι οποίες έχουν καταγραφεί 
από την αρμόδια Επιτροπή εντοπισμού, καταγραφής και 


αποτίμησης ζημιών της Περιφέρειας και αφορούν σε κτι- 
ριακές εγκαταστάσεις, μηχανολογικό εξοπλισμό, πρώτες 
ύλες, εμπορεύματα και φορτηγά αυτοκίνητα δημόσιας 
και ιδιωτικής χρήσης, τα οποία κατεγράφησαν από την 
αρμόδια Επιτροπή ως ολοσχερώς κατεστραμμένα από 
τις πλημμύρες. 

Η επιχορήγηση καταβάλλεται εντός τεσσάρων ετών 
από την επέλευση της πλημμύρας. 

3. Η επιχορήγηση συνίσταται σε δωρεάν χρηματική 
ενίσχυση του Δημοσίου και είναι ίση με το 30% του συ¬ 
νόλου της κατά περίπτωση εκτιμηθείσας ζημίας, από την 
αρμόδια Επιτροπή εντοπισμού, καταγραφής και αποτί¬ 
μησης ζημιών της Περιφέρειας. 

4. Η επιχορήγηση καταβάλλεται στους δικαιούχους 
από την Γενική Διεύθυνση Οικονομικών Υπηρεσιών του 
Υπουργείου Οικονομίας και Ανάπτυξης, μετά από προ¬ 
σκόμιση των κάτωθι εγγράφων στην Διεύθυνση Βιομη¬ 
χανικής Πολιτικής της Γενικής Γραμματείας Βιομηχανίας 
του Υπουργείου Οικονομίας και Ανάπτυξης: 

α) Βεβαίωση της αρμόδιας Περιφέρειας στην οποία 
εμφανίζεται αναλυτικά το ύψος των ζημιών. 

β) Βεβαίωση της Διεύθυνσης Αποκατάστασης Επιπτώ¬ 
σεων Φυσικών Καταστροφών της Γενικής Γραμματείας 
Υποδομών του Υπουργείου, Υποδομών και Μεταφορών, 
με την οποία βεβαιώνεται ότι δεν έχει εγκριθεί δωρεάν 
κρατική αρωγή για τις ίδιες ζημιές κτισμάτων με βάση 
το άρθρο 84 του ν. 4313/2014, ούτε εκκρεμεί σε αυτήν 
σχετική αίτηση. 

γ) Υπεύθυνη Δήλωση ότι ο δικαιούχος δεν αποζη¬ 
μιώνεται από άλλον φορέα για τις ζημιές της παρ. 2 
του παρόντος άρθρου. Ζημιές οι οποίες καλύπτονται 
από ασφαλιστήριο συμβόλαιο, αποζημιώνονται μόνο 
κατά το μέρος που υπερβαίνουν το ποσό που εισπρά- 
χθηκε από την ασφαλιστική εταιρεία, το άθροισμα 
των οποίων (ασφαλιστηρίου συμβολαίου και επιχο¬ 
ρήγησης), δεν θα πρέπει να υπερβαίνει το 100% της 
εκτιμηθείσας ζημίας). 

δ) Βεβαίωση της ασφαλιστικής εταιρίας στην οποία 
εμφανίζεται το συνολικό ύψος αποζημίωσης που έλαβε 
ή πρόκειται να λάβει ο δικαιούχος ή Υπεύθυνη Δήλωση 
του δικαιούχου ότι οι ζημιωθείσες εγκαταστάσεις κ.λπ. 
δεν είναι ασφαλισμένες. 

ε) Πιστοποιητικό πρωτοδικείου, των τελευταίων 30 
ημερών, περί μη πτώχευσης και 

στ) λοιπά δικαιολογητικά εκταμίευσης όπως προβλέ- 
πονται στο άρθρο 3 παρ. 3ε της υπ’ αριθ. 20725/979/ 
10-5-2011 (Β' 1207) υπουργικής απόφασης και εξειδι¬ 
κεύονται από την παραπάνω Υπηρεσία. 

Τα ανωτέρω δικαιολογητικά τηρούνται στην Δ/νση Βι¬ 
ομηχανικής Πολιτικής της Γενικής Γραμματείας Βιομηχα¬ 
νίας του Υπουργείου Οικονομίας και Ανάπτυξης για δέκα 
έτη από την ημερομηνία καταβολής της επιχορήγησης. 

5. Η βεβαίωση περί του ύψους των ζημιών παρέχεται 
από την αρμόδια Υπηρεσία της Περιφέρειας με βάση 
τις ζημιές που κατέγραψαν οι αρμόδιες πρωτοβάθμιες ή 
δευτεροβάθμιες επιτροπές. Από το ύψος της εκτιμηθεί- 
σας ζημίας αφαιρείται τυχόν ασφαλιστική αποζημίωση 
που έλαβε ή πρόκειται να λάβει ο δικαιούχος. 




Τεύχος Β' 1088/29.03.2017 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 11.400 ευρώ 
περίπου και θα βαρύνει τον Προϋπολογισμό Δημοσίων 
Επενδύσεων του Υπουργείου Οικονομίας και Ανάπτυξης 
(ΣΑΕ 027/0-ΚΩΔ. ΕΡΓΟΥ ΠΔΕ 2012ΣΕ02700000-Τομέας 
Βιομηχανίας-Βιοτεχνίας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2017 

Οι Υπουργοί 

Αναπληρωτής Υπουργός 

Οικονομίας και Ανάπτυξης Οικονομικών 

ΑΛΕΞΑΝΔΡΟΣ ΧΑΡΙΤΣΗΣ ΕΥΚΛΕΙΔΗΣ ΤΣΑΚΑΛΩΤΟΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Αριθμ. 2242.10-1.1/22 323/2017 (2) 

Χορήγηση έκτακτης οικονομικής ενισχύσεως σε 
ορισμένες κατηγορίες ανέργων ναυτικών λόγω 
Εορτών Πάσχα 2017. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΝΑΥΤΙΛΙΑΣ ΚΑΙ 
ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) του άρθρου 4 του ν. 6002/1934 «Περί προστασίας 
των ανέργων εργατών θαλάσσης και των οικογενειών 
αυτών» (Α' 37), όπως συμπληρώθηκε με το άρθρο 29 
του ν. 3450/2006 «Αναβάθμιση και αναδιάρθρωση της 
ναυτικής εκπαίδευσης και άλλες διατάξεις» (Α' 64), 
β) του ν. 4270/ 2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (Α' 143), 
γ) του Κανονισμού (ΕΚ) αριθ. 883/2004 του Ευρωπαϊ¬ 
κού Κοινοβουλίου και του Συμβουλίου της 29ης Απριλίου 
2004 για το συντονισμό των συστημάτων κοινωνικής 
ασφάλειας (ΕΕ I 166), όπως ισχύει και του Κανονισμού 
(ΕΚ) αριθ. 987/2009 του Ευρωπαϊκού Κοινοβουλίου και 
του Συμβουλίου της 16ης Σεπτεμβρίου 2009 για καθο¬ 
ρισμό της διαδικασίας εφαρμογής του κανονισμού (ΕΚ) 
αριθ. 883/2004 για τον συντονισμό των συστημάτων 
κοινωνικής ασφάλειας (ΕΕ Ε 284), όπως ισχύει, 
δ) του άρθρου 40 του ν. 3863/ 2010 (Α' 115) και της 
παραγράφου 1 του άρθρου 6 του νόμου αυτού, όπως 
αντικαταστάθηκε με το άρθρο 2 του ν. 4331 / 2015 (Α' 69), 
ε) της παραγράφου 2 του άρθρου 44 του ν. 4075/ 2012 
«Θέματα Κανονισμού Ασφάλισης ΙΚΑ -ΕΤΑΜ, Ασφαλιστι¬ 
κών Φορέων, προσαρμογή της νομοθεσίας στην Οδηγία 
2010/18/ΕΕ και λοιπές διατάξεις (Α’ 89), 
στ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (Α’ 98), 


ζ) του π.δ. 228/1998 «Επιδότηση Ανέργων Ναυτικών» 
(Α’ 176), όπως ισχύει, 

η) του π.δ. 113/2010 «Ανάληψη υποχρεώσεων από 
τους Διατάκτες» (Α' 194), 

θ) των άρθρων 1 και 22 του π.δ. 103/2014 «Οργανισμός 
Υπουργείου Ναυτιλίας και Αιγαίου» (Α’ 170), 
ι) του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας και 
Νησιωτικής Πολιτικής.... Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α’ 114), 

ια) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116, 

ιβ) του π.δ. 125/ 2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 
ιγ) της υπ' αριθ. Υ29/ 08-10-2015 απόφασης Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

2. Την πρόταση του Διοικητικού Συμβουλίου του Οίκου 
Ναύτου, σύμφωνα με το πρακτικό της αριθ. 5135/02/ 
30-01-2017 ΣυνεδρίασηςΔ.Σ./Ο.Ν. (Θέμα Ιο). 

3. Την αριθ. πρωτ. 912-26/01 / 2017/ 27-01 -2017 (ΑΔΑ: 
Ω852469ΗΞΞ-Ν6Σ) Απόφαση Ανάληψης Υποχρέωσης 
του Οίκου Ναύτου (Ο.Ν.). 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη οκτακόσιων δέκα οχτώ χιλιά¬ 
δων και πεντακοσίων ευρώ (€818.500,00) περίπου στον 
ΚΑΕ 0652 - ΕΠΙΔΟΜΑΤΑ ΕΟΡΤΩΝ ΑΝΕΡΓΩΝ του προϋπο¬ 
λογισμού εξόδων του Ο.Ν., για το οικονομικό έτος 2017. 

5. Την αριθ. πρωτ. 2814.4/ 14480/ 2017/ Α.Σ. 2814.5.1 / 
01/2017/24-02-2017 Εισήγηση Γ.Δ.Ο.Υ./Υ.ΝΑ.Ν.Π., απο¬ 
φασίζουμε: 

1. Για τις εορτές του Πάσχα 2017 παρέχεται έκτακτη οι¬ 
κονομική ενίσχυση υπάτη μορφή βοηθήματος από τον 
προϋπολογισμό του Οίκου Ναύτου 2017 (Κ.Α.Ε. 0652), 
στις αναφερόμενες στις διατάξεις των παραγράφων 2 
και 3 κατηγορίες ανέργων ναυτικών. Το ύψος αυτής κα¬ 
θορίζεται σε: 

α) τριακόσια (300,00) ευρώ, για τους/ τις άγαμους/ 
άγαμες ναυτικούς και 

β) τριακόσια πενήντα (350,00) ευρώ, για τους/τις έγ¬ 
γαμους/ έγγαμες και τους εξομοιουμένους με αυτούς ή 
τους/τις έχοντες/έχουσες προστατευόμενα τέκνα. 

2. Την οικονομική ενίσχυση της παραγράφου 1 δικαι¬ 
ούνται να λάβουν οι ναυτικοί που πληρούν αθροιστικά 
τις εξής προϋποθέσεις: 

α) Έχουν συνολική θαλάσσια υπηρεσία μεγαλύτερη 
από πέντε (5) χρόνια, από την οποία δώδεκα (12) μήνες 
τουλάχιστον μέσα στην τελευταία, πριν από την 16η 
Απριλίου 2017 τριετία ή είκοσι τέσσερις (24) μήνες συ¬ 
νολική θαλάσσια υπηρεσία κατά την τελευταία, πριν από 
την 16η Απριλίου 2017, πενταετία. 

β) Έχει μεσολαβήσει, από την τελευταία απόλυση τους 
και μέχρι την 16η Απριλίου 2017, χρονικό διάστημα όχι 
μικρότερο από τριάντα (30) ημέρες και μέχρι είκοσι τέσ- 

σερις (24) μήνες (δηλαδή ανεργία από 16-04-2015 έως 
16-03-2017). 

γ) Είναι εγγεγραμμένοι στους καταλόγους ανέργων του 
Γραφείου Ευρέσεως Ναυτικής Εργασίας Πειραιά (Γ.Ε.Ν.Ε.) 
και έχουν κάρτα ανεργίας, η οποία εκδόθηκε από την 
ημέρα της τελευταίας απόλυσης του/της ναυτικού και 
μετέπειτα. 

δ) Δεν παίρνουν σύνταξη ή δώρο από την πλοιοκτή- 
τρια εταιρεία ή βοήθημα οποιοσδήποτε άλλης μορφής, 
κατά το χρόνο της καταβολής και δεν προστατεύονται 
από άλλο δημόσιο ασφαλιστικό φορέα. Τα επιδόματα 
ανεργίας και μητρότητας του άρθρου 19 παρ. 2 του 
π.δ. 894/1981 (Α' 226) και του π.δ. 228/1998 (Α' 176), 
όπως ισχύει σήμερα, καθώς και η επιδότηση σπουδα¬ 
στών σύμφωνα με την κοινή υπουργική απόφαση υπ' 
αριθ. 3627.1/01/2005 (Β' 89), όπως ισχύει, δεν θεωρού¬ 
νται βοήθημα άλλης μορφής. 

ε) Δεν έχουν επιδοθεί σε άλλη βιοποριστική απασχόλη¬ 
ση μετά την αναγραφομένη στο ναυτικό τους φυλλάδιο 
τελευταία απόλυση ή την αναγραφόμενη στο διαβατή¬ 
ριο τους ημερομηνία εισόδου στη Χώρα. 

Η συνδρομή των προϋποθέσεων των περιπτώσεων α' 
και β', ελέγχεται από το ναυτικό φυλλάδιο. 

3. Την οικονομική ενίσχυση της παραγράφου 1, δι¬ 
καιούνται να λάβουν επίσης οι κατωτέρω κατηγορίες 
ανέργων ναυτικών: 

α) Ναυτικοί που πάσχουν από χρόνιο νόσημα που 
τους/τις έχει καταστήσει ανίκανους/ανίκανες για οποια¬ 
δήποτε εργασία, εφόσον έχουν πάνω από πέντε (5) χρό¬ 
νια συνολική θαλάσσια υπηρεσία. 

β) Ναυτικοί άνεργοι εγγεγραμμένοι/εγγεγραμμένες 
στο Γ.Ε.Ν.Ε. που απολύθηκαν από τις τάξεις των Ενόπλων 
Δυνάμεων μετά την 16η Οκτωβρίου 2016, εφόσον έχουν 
τουλάχιστον δύο (2) χρόνια συνολική θαλάσσια υπη¬ 
ρεσία. 

γ) Ναυτικοί άνεργοι εγγεγραμμένοι/εγγεγραμμένες 
στο Γ.Ε.Ν.Ε., που επιδοτήθηκαν κατά τις διατάξεις του 
π.δ/τος 228/1998 (Α' 176), όπως αυτό τροποποιήθηκε και 
ισχύει σήμερα, για ένα τετράμηνο τουλάχιστον μετά την 
16η Απριλίου 2016 και δεν ναυτολογήθηκαν από τότε 
περισσότερο από έναν (1) μήνα. 

4. Για τον υπολογισμό της αναφερόμενης στις παρα¬ 
γράφους 2 και 3 συνολικής θαλάσσιας υπηρεσίας, υπο¬ 
λογίζεται η υπηρεσία που έχει αποκτηθεί: 

α) σε πλοία με Ελληνική σημαία, 

β) σε πλοία με ξένη σημαία, συμβεβλημένα με το Ναυ¬ 
τικό Απομαχικό Ταμείο (Ν.Α.Τ.), 

γ) σε πλοία με ξένη σημαία μη συμβεβλημένα με το 
Ν.Α.Τ., εφόσον έχει εξαγορασθεί σύμφωνα με τις ισχύ- 
ουσες διατάξεις, χωρίς να θίγονται διατάξεις των ενωσι- 
ακών κανονισμών για τον συντονισμό των συστημάτων 
κοινωνικής ασφάλισης των Κρατών - Μελών της Ε.Ε.. 

5. Το χρονικό διάστημα κατά το οποίο ο ναυτικός νο- 
σηλεύθηκε σε κλινική ή νοσοκομείο, με δαπάνες του 
οικείου ασφαλιστικού φορέα ή του πλοιοκτήτη, υπολο¬ 


γίζεται ως θαλάσσια υπηρεσία μόνο για τον σκοπό της 
παρούσας απόφασης. 

6. Κατά τον υπολογισμό της θαλάσσιας υπηρεσίας 
και της ανεργίας, ο μήνας υπολογίζεται σε τριάντα (30) 
ημέρες, όπως ορίζει η περίπτωση 18 του άρθρου 1 του 
π.δ. 894/1981 (Α' 226), ως τελευταία δε απόλυση, λογίζε¬ 
ται η ημερομηνία μέχρι την οποία ο ναυτικός δικαιούται 
να λάβει αποζημίωση ή μισθό κατά τον Κώδικα Ιδιωτικού 
Ναυτικού Δικαίου, που κυρώθηκε με το ν. 3816/1958 (Α' 
32) και τον Κανονισμό για την εφαρμογή απαιτήσεων 
της Σύμβασης Ναυτικής Εργασίας, 2006 της Διεθνούς 
Οργάνωσης Εργασίας, που εγκρίθηκε με την αριθ. 
3522.2/08/2014 κοινή υπουργική απόφαση (Β’ 1671). 

Ναυτολόγηση μέχρι τριάντα (30) ημέρες, δεν θεωρεί¬ 
ται ότι διακόπτει το απαιτούμενο διάστημα ανεργίας. 

7. Για το χαρακτηρισμό νοσήματος των ναυτικών, οι 
οποίοι αναφέρονται στην περίπτωση α’ της παραγράφου 
3, ως χρόνιου, αρμόδιοι είναι οι εξής: 

α) οι Μονάδες Υγείας του Πρωτοβάθμιου Εθνικού Δι¬ 
κτύου Υγείας (Π.Ε.Δ.Υ.), που λειτουργεί στις Διοικήσεις 
Υγειονομικών Περιφερειών (Δ.Υ.Πε.) της Χώρας και οι 
εν γένει Φορείς Παροχών Υπηρεσιών Υγείας της Δ.Υ. Πε. 

β) οι ιατροί του πλησιέστερου στην κατοικία του δικαι¬ 
ούχου Δημοσίου Νοσοκομείου ή Κέντρου Υγείας, για τις 
υπόλοιπες περιοχές της Ελλάδος. 

Οι Γνωστοποιήσεις Αποτελέσματος Πιστοποίησης 
Ποσοστού Αναπηρίας, που εκδίδονται για κάθε νόμιμη 
χρήση από το Κέντρο Πιστοποίησης Αναπηρίας (ΚΕ.Π.Α.), 
γίνονται υποχρεωτικά δεκτές και είναι δεσμευτικές. 

8. Η οικονομική ενίσχυση της παραγράφου 1 καταβάλ¬ 
λεται από την ημερομηνία δημοσίευσης της παρούσας 
στην Εφημερίδα της Κυβερνήσεωςέως και την 9η Μάίου 
2017, με πίστωση λογαριασμών πληρωμών τράπεζας 
των δικαιούχων ναυτικών, σταδιακά, μετά την κατάθεση 
έως και την 5η Μάίου 2017 και τον έλεγχο των απαιτού- 
μενων δικαιολογητικών στον Οίκο Ναύτου Πειραιά ή 
στις Λιμενικές Αρχές, που έχουν ορισθεί σύμφωνα με την 
κείμενη νομοθεσία για την παροχή της προβλεπόμενης 
προστασίας. 

9. Η καταβολή της οικονομικής ενίσχυσης καταχωρίζε¬ 
ται από την αρμόδια αρχή, με ειδική πράξη στο φυλλάδιο 
του ναυτικού. 

10. Η παρούσα ισχύει από την ημερομηνία δημοσίευ¬ 
σης της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Μαρτίου 2017 
Οι Υπουργοί 

Αναπληρωτής Υπουργός Ναυτιλίας και Νησιωτικής 
Οικονομικών Πολιτικής 

